Document ID: 31989R3209

NEUVOSTON ASETUS (ETY) N:o 3209/89,
annettu 23 päivänä lokakuuta 1989,
maataloustuotteisiin käytettävän yhteisen tullitariffin nimikkeistön mukautusmenettelystä annetun asetuksen (ETY) N:o 234/79 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon tiettyjen perustamissopimuksen liitteessä II lueteltujen tuotteiden yhteisestä markkinajärjestelystä 28 päivänä kesäkuuta 1968 annetun neuvoston asetuksen (ETY) N:o 827/68(1), sellaisena kuin se on viimeksi muutettuna asetuksella (ETY) N:o 3911/87(2), ja erityisesti sen 6 artiklan,
ottaa huomioon komission ehdotuksen(3),
ottaa huomioon Euroopan parlamentin lausunnon(4),
sekä katsoo, että
asetuksella (ETY) N:o 2658/87(5), sellaisena kuin se on viimeksi muutettuna asetuksella (ETY) N:o 2886/89(6), käyttöön otettu yhdistetty tavaranimikkeistö täyttää tästä alkaen samalla kertaa yhteisen tullitariffin ja ulkomaankauppatilastojen vaatimukset,
asetuksen (ETY) N:o 2658/87 9 artiklan säännökset tekevät tarpeettomiksi asetuksen (ETY) N:o 234/79(7) 2 artiklan 1 kohdan säännökset, ja
asetuksen (ETY) N:o 2658/87 12 artiklassa säädetään, että komissio saattaa vuosittain yhdistetyn nimikkeistön ajan tasalle: on syytä säätää, erityisesti tällaisesta ajan tasalle saattamisesta, että neuvoston asetuksissa esiintyvien kuvausten ja koodien mukautus voidaan toteuttaa komission toimesta ja mukauttaa näin ollen asetuksen (ETY) N:o 234/79 2 artiklan 2 kohta,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 234/79 2 artikla seuraavasti:
"2 artikla
1 Neuvoston asetusten yhdistetyn nimikkeistön tuotteiden kuvaus ja viittaukset nimikkeisiin ja alanimikkeisiin voidaan mukauttaa asetuksen N:o 136/66/ETY 38 artiklassa ja yhteisistä markkinajärjestelyistä annettujen muiden asetusten vastaavissa artikloissa säädettyä menettelyä noudattaen, jos tällaiset mukautukset aiheutuvat yhdistetyn nimikkeistön muutoksista.
2 Tätä asetusta sovellettaessa asetuksen N:o 136/66/ETY 37 artiklan nojalla perustettu komitea on toimivaltainen asetuksen (ETY) N:o 827/68 säätelemien tuotteiden osalta."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 23 päivänä lokakuuta 1969.

Labels: 3
6